CELEX: 22013D0026
Language: da
Date: 2013-02-01 00:00:00
Title: Det Blandede EØS-udvalgs afgørelse nr. 26/2013 af 1. februar 2013 om ændring af bilag XX (Miljø) til EØS-aftalen

30.5.2013   
            
            
               DA
            
            
               Den Europæiske Unions Tidende
            
            
               L 144/32
            
         DET BLANDEDE EØS-UDVALGS AFGØRELSE
   Nr. 26/2013
   af 1. februar 2013
   om ændring af bilag XX (Miljø) til EØS-aftalen
   DET BLANDEDE EØS-UDVALG HAR —
   under henvisning til aftalen om Det Europæiske Økonomiske Samarbejdsområde (»EØS-aftalen«), særlig artikel 98, og
   ud fra følgende betragtninger:
   
               (1)
            
            
               Europa-Parlamentets og Rådets forordning (EF) nr. 1102/2008 af 22. oktober 2008 om forbud mod eksport af metallisk kviksølv og visse kviksølvforbindelser og -blandinger og om sikker oplagring af metallisk kviksølv (1) skal indarbejdes I EØS-aftalen.
            
         
               (2)
            
            
               Forordning (EF) nr. 1102/2008 anvendes med det forbehold, at handel med tredjelande falder uden for EØS-aftalens anvendelsesområde, og dermed gælder forordningens bestemmelser om forbud mod eksport af kviksølv ikke for EFTA-staterne. Bestemmelserne om kviksølv som affaldsprodukt er dog relevante for EØS, og EFTA-staterne samarbejder om at sikre eksportforbuddets effektivitet.
            
         
               (3)
            
            
               Bilag XX til EØS-aftalen bør derfor ændres —
            
         VEDTAGET DENNE AFGØRELSE:
   Artikel 1
   Følgende punkt indsættes efter punkt 22 (Rådets direktiv 96/59/EF) i bilag XX til aftalen:
   
               »22a.
            
            
               
                  32008 R 1102: Europa-Parlamentets og Rådets forordning (EF) nr. 1102/2008 af 22. oktober 2008 om forbud mod eksport af metallisk kviksølv og visse kviksølvforbindelser og -blandinger og om sikker oplagring af metallisk kviksølv (EUT L 304 af 14.11.2008, s. 75).
               Forordningens bestemmelser gælder i forbindelse med denne aftale med følgende tilpasninger:
               
                           a)
                        
                        
                           Artikel 1 affattes således:
                           »Eksport af metallisk kviksølv (Hg, CAS RN 7439-97-6), cinnobermalm, kviksølv(I)chlorid (Hg2Cl2, CAS RN 10112-91-1), kviksølv(II)oxid (HgO, CAS RN 21908-53-2) og blandinger af metallisk kviksølv med andre stoffer, herunder kviksølvlegeringer, med en kviksølvkoncentration på mindst 95 vægtprocent er tilladt fra EU til EFTA-staterne og omvendt, samt EFTA-staterne imellem.
                           Dette berører ikke strengere import- eller eksportforbud, som er gældende i en EFTA-stat på tidspunktet for indarbejdelsen af denne forordning i EØS-aftalen.
                           EFTA-staterne træffer effektive foranstaltninger for at sikre, at kviksølv, kviksølvforbindelser og kviksølvblandinger som nævnt i første afsnit ikke eksporteres fra EU til et tredjeland gennem en EFTA-stat. Det samme gælder for blanding af metallisk kviksølv med andre stoffer udelukkende med henblik på at eksportere metallisk kviksølv fra EU til et tredjeland gennem en EFTA-stat. Dette gælder ikke for eksport af de i første afsnit nævnte forbindelser til forsknings- og udviklingsformål, lægevidenskabelige formål eller analyseformål.«
                        
                     
                           b)
                        
                        
                           Artikel 9 gælder ikke for EFTA-staterne.«
                        
                     
         Artikel 2
   Den islandske og den norske udgave af forordning (EF) nr. 1102/2008, der offentliggøres i Den Europæiske Unions Tidendes EØS-tillæg, er begge autentiske.
   Artikel 3
   Denne afgørelse træder i kraft den 2. februar 2013, forudsat at alle meddelelser er indgivet til Det Blandede EØS-udvalg, jf. EØS-aftalens artikel 103, stk. 1 (2).
   Artikel 4
   Denne afgørelse offentliggøres i Den Europæiske Unions Tidendes EØS-afsnit og EØS-tillæg.
   
      Udfærdiget i Bruxelles, den 1. februar 2013.
      
         
            På Det Blandede EØS-udvalgs vegne
         
         Gianluca GRIPPA
         
            Formand
         
      
   
   
      (1)  EUT L 304 af 14.11.2008, s. 75.
   
      (2)  Ingen forfatningsmæssige krav angivet.